text: Dødfunden kvinde identificeret
  25 februar 2014 kl. 10.49
  Det var den savnede Hanne König, der lørdag blev fundet død ved Kær Mølle ved Kolding. Hun forlod sit hjem i Sjølund 26. september sidste år og har siden været eftersøgt.
  Efter en obduktion og andre undersøgelser fastslog Sydøstjyllands Politi tirsdag, at det var liget af den 50 årige Hanne Kønig, der lørdag blev fundet.
  Politiets undersøgelser har også fastlagt, at der ikke er tale om en forbrydelse. Efter aftale med pårørende oplyser Sydøstjyllands Politi, at Hanne Kønig begik selvmord.
  Eftersøgningen af Hanne Kønig har været omfattende.
  I første omgang satte politiet ind med hundepatruljer, helikopter og dykkere med assistance fra såvel Hjemmeværnet og Beredskabsstyrelsen.
  Siden har familie og bekendte søgt efter hende.
  